Κόιντος Ατέριος

Ο Κόιντος Ατέριος, λατινικά: Quintus Haterius (π. 63 π.Χ26 μ.Χ.) ήταν Ρωμαίος πολιτικός και ρήτορας, που γεννήθηκε σε οικογένεια συγκλητικών. 

 Σταδιοδορμία 
Ο Κ. Ατέριος ήταν Λαϊκός (Populares) ρήτορας υπό τον Αυτοκράτορα Αύγουστο, αλλά το ύφος τού λόγου του επικρίθηκε μερικές φορές. Στην επιστολή του «Σχετικά με το κατάλληλο ύφος για τον λόγο ενός φιλοσόφου», ο Σενέκας δηλώνει ότι ο λόγος ενός φιλοσόφου πρέπει να είναι ισχυρός, αλλά να διατηρεί σταθερό ρυθμό. Αναφέρεται στον Κόιντο Ατέριο ως παράδειγμα κάποιου, που «δεν δίσταζε ποτέ, δεν σταματούσε ποτέ· έκανε μόνο μία αρχή και μία στάση».  Ακόμη και ο Aύγουστος σχολίασε τη γρήγορη παράδοσή του, λέγοντας ότι η ομιλία του ήταν τόσο γρήγορη, που χρειαζόταν ένα φρένο. 

Το 5 π.Χ. ο Ατέριος εξελέγη ύπατος, μία υπατεία που συμπλήρωνε μία θητεία, εάν ο τακτικός ύπατος πέθαινε ή απολυόταν από το αξίωμα. Ο Τάκιτος αναφέρει τον Ατέριο πολλές φορές στα Χρονικά ως συμμετέχοντα σε αντιπαραθέσεις της Συγκλήτου.

Μετά το τέλος του Αυγούστου, ο Τιβέριος έκανε μία επίδειξη απροθυμίας να αποδεχτεί την εξουσία, για να μην φαίνεται φιλόδοξος. Ο Ασίνιος Γάλλος και ο Ατέριος προέτρεψαν και οι δύο τον Τιβέριο να παραμερίσει τη σεμνότητά του, και να αναλάβει την εξουσία. Ο Τάκιτος παραθέτει τον Ατέριο να λέει: «μέχρι πότε, Καίσαρα, θα επιτρέπεις το κράτος να μείνει χωρίς κεφάλι;».  Ο Σουητόνιος μπορεί επίσης να παρέθεσε τον Ατέριο, χωρίς να αναφέρει το όνομά του.  Φοβούμενος την αντίδραση του Τιβέριου στην προτροπή του, ο Ατέριος πήγε στο παλάτι για να ζητήσει συγχώρεση, και έπεσε στα γόνατα του Τιβέριου. Αλλά η αδέξια προσπάθειά του, οδήγησε τον Αυτοκράτορα στο έδαφος, και οι φρουροί, νομίζοντας ότι αυτό ήταν μία επίθεση στο πρόσωπο του Τιβέριου, επιτέθηκαν στον Ατέριο για να τον σκοτώσουν. Η παρέμβαση της Λιβίας τού έσωσε τη ζωή. 

Ο Ατέριος συμμετείχε επίσης σε νόμους περί επιδοτήσεων. Αποφασίστηκε από τη Σύγκλητο, ότι δεν έπρεπε να χρησιμοποιούνται δοχεία από συμπαγές χρυσό για να σερβίρουν φαγητό, και ότι ήταν ντροπή για τους άνδρες να φορούν μεταξωτά ρούχα, που αγοράζονταν από την Ανατολή. 

Καθώς η ηλικία του προχωρούσε, ωστόσο, ο Ατέριος έγινε λιγότερο ευπρόσδεκτος. Σε μία συνεδρίαση της Συγκλητου που συζητούσε πώς να τιμήσει τους δύο γιους του Τιβέριου, ο Ατέριος υπέβαλε μία πρόταση, σύμφωνα με την οποία όλα τα διατάγματα που ψηφίστηκαν εκείνη την ημέρα, έπρεπε να ανεγερθούν στο σπίτι της Συγκλήτου με συμπαγή χρυσά γράμματα, αλλά η πρότασή του μυκτηρίστηκε ως ανόητη. 

Ο Κόιντος Ατέριος απεβίωσε με τις υψηλότερες τιμές στα τέλη του 26 μ.Χ.  Ωστόσο, μία επικήδεια ομιλία που γράφτηκε από τον Τάκιτο ανέφερε, ότι αν και ήταν διάσημος για τις ρητορικές του ικανότητες κατά τη διάρκεια της ζωής του, αυτή η φήμη είχε εξαφανιστεί, και ότι «ενώ η έρευνα και ο κόπος άλλων συγγραφέων εκτιμώνται μετά την ηλικία, η αρμονική ευχέρεια του Ατέριου απεβίωσε μαζί του». 

 Προσωπική ζωή 
Ο Ατέριος ήταν πατέρας του Δέκιμου Ατέριου Αγρίππα, και παππούς του Κόιντου Ατέριου Αντωνίνου. Η σύζυγός του Βιψανία ήταν πιθανότατα κόρη του Μάρκου Βιψάνιου Αγρίππα. 

 Δείτε επίσης 
 γένος Ατερίων
 Κατάλογος Ρωμαίων υπάτων

 Παραπομπές 

 Εξωτερικοί σύνδεσμοι 


Κατηγορία:Ρωμαίοι ρήτορες
Κατηγορία:Ρωμαίοι πολιτικοί